ПРВИ „ГРАЂАНСКИ ВОДИЧ КРОЗ БУЏЕТ“

Грађански водич кроз буџет намењен је свим грађанима који желе да буду обавештени о плановима локалне самоуправе за прикупљање и трошење новца и да прате реализацију постављених циљева. С обзиром на то да највећи део новца стиже у буџет кроз наплату пореза, локална заједница би требало да грађанима представи разумљиве и тачне податке. Оваква публикација, уређена у форми занимљиве приче у сликама уз пратећа кратка и јасна објашњења, управо је корак ближе схватању буџета и токова новца који се слива у заједничку општинску касу.

Основна сврха Грађанског водича кроз буџет Општине Ковин је пружање најважнијих информација о планираном буџету за 2018. годину, као и о околностима и одлукама којима смо се водили приликом његовог састављања. Грађански водич кроз буџет намењен је свим грађанима који желе да буду обавештени о плановима локалне самоуправе за прикупљање и трошење новца и да прате реализацију постављених циљева. Надамо се да је овај документ, први пут направљен за Ковин, објаснио кључна питања и тако учинио буџет приступачнијим и разумљивијим.

Ова публикација је и основ за веће укључивање јавности у буџетске консултације, те би у наредним годинама грађани требало да буду спремни да партиципирају у креирању буџета, односно да сви заједно планирамо развој наше лепе општине.

Грађански водич можете преузети у оквиру посебног банера „ГРАЂАНСКИ ВОДИЧ ЗА БУЏЕТ 2018“, на насловној страници сајта.